79. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Ε.30606 της 17/24 Νοεμ. 1977 (ΦΕΚ Β' 1249) Περί διαδικασίας εισπράξεως και αποδόσεως φόρων, τελών εισφορών και κρατήσεων που καταβάλλονται για την έκδοση οικοδομικών αδειών. 1.Τις διατάξεις: α)Του άρθρ. 1 του Νόμ. 622/1977 «περί εισπράξεως υπό του Δημοσίου Ταμείου των δια την έκδοσιν των οικοδομικών αδειών καταβαλλομένων φόρων, εισφορών και κρατήσεων και ρυθμίσεως συναφών θεμάτων». β)Του άρθρ. 3 του Νόμ. 2364/1953 (ΦΕΚ 83) «περί παρατάσεως διατάξεων τινών του ΚΗ' Ψηφίσματος και παροχής διευκολύνσεων δια την υπό των ιδιωτών ανοικοδόμησιν». γ)Του Νόμ. 478/1976 «περί παρατάσεως της ισχύος του άρθρ. 3 του Νόμ. 2364/1953». δ)Του από 17.8.1955 Β.Δ/τος (ΦΕΚ 218) «περί τρόπου προκαταβολής φόρου εισοδήματος επί αμοιβών των αρχιτεκτόνων και μηχανικών». ε)Του άρθρ. 23 του από 24.9.1958 Β.Δ/τος (ΦΕΚ 171 Α') «περί κωδικοποιήσεως εις ενιαίον κείμενον Νόμου των διατάξεων προσόδων Δήμων και Κοινοτήτων». ς)Του άρθρ. 35 του από 27.11.1926 Π.Δ/τος (ΦΕΚ 430 Α') «περί ιδρύσεως Τεχνικού Επιμελητηρίου της Ελλάδος». ζ)Του άρθρ. 7 του Νόμ. 2326/1940 (ΦΕΚ 145 Α') «περί Ταμείου Συντάξεως Μηχανικών Εργοληπτών Δημοσίων Έργων». η)Του Νόμ. 546/1943 «περί εσόδων Εθνικού Μετσοβίου Πολυτεχνείου». θ)Του Α.Ν. 1846/1951 (ΦΕΚ 179) «περί ΙΚΑ» και του άρθρ. 40 του Ν.Δ. 2698/1953 (ΦΕΚ 315) «περί προεισπράξεως εισφορών υπέρ ΙΚΑ». 2.Την υπ' αριθ. 14519/2355/14.3.1961 απόφαση του Υπουργού Εργασίας (ΦΕΚ 83 Β') «περί εγκρίσεως του Καταστατικού Τ.Ε.Α.Ε.Δ.Ξ.Ε. και την υπ' αριθ. Ε14/Φ.122/οίκ. 3626/29.9.1972 απόφαση του Υπουργού Κοινωνικών Υπηρεσιών» περί τροποποιήσεως του καταστατικού Τ.Ε.Α.Ε.Δ.Ξ.Ε. (ΦΕΚ 788 Β'), αποφασίζουμε: Καθορίζουμε τα εξής: 1.Οι ενδιαφερόμενοι για έκδοση οικοδομικής αδείας θα προσέρχονται σε οποιοδήποτε Δημόσιο Ταμείο και θα καταβάλλουν, βάσει σημειώματος της Πολεοδομικής Υπηρεσίας θεωρημένο από αυτή, τέλη, εισφορές και κρατήσεις που απαιτούνται για την έκδοση αυτής. Το σημείωμα αυτό θα είναι όπως το παράρτημα που επισυνάπτεται, δηλαδή έντυπο χωρισμένο σε έξι τμήματα με διάτρητο διάστημα. Σελ. 294,390 Τεύχος 663-Σελ. 116 Το κείμενο κάθε τμήματος του σημειώματος θα είναι τυπωμένο με διαφορετικό χρώμα μελάνης ή με διαφορετικό χρώμα χάρτου για να είναι εύκολη η ταξινόμηση και η αποστολή των τμημάτων αυτών στα δικαιούχα Νομικά Πρόσωπα. Το Δημόσιο Ταμείο σύμφωνα με το ανωτέρω σημείωμα θα εκδίδει τριπλότυπο εισπράξεως στο οποίο θα αναγράφονται αναλυτικά οι κρατήσεις, οι εισφορές, το παράβολο του Δημοσίου και τα τέλη χαρτοσήμου. Το τριπλότυπο αυτό θα είναι απαραίτητο για τη χορήγηση της οικοδομικής αδείας. Επίσης ο φόρος εισοδήματος για αμοιβές Αρχιτεκτόνων Μηχανικών, θα καταβάλλεται βάσει δηλώσεως θεωρημένης από την αρμόδια Οικονομική Εφορία, όπως προβλέπεται από το άρθρ. 2 του 17.8.1955 Β.Δ/τος στο αντίστοιχο Δημόσιο Ταμείο. 2.Η απόδοση των εισπράξεων στα δικαιούχα Νομικά Πρόσωπα, θα γίνεται από τα Δημόσια Ταμεία μέσα στον επόμενο από την είσπραξη μήνα σύμφωνα με τις διατάξεις που ισχύουν. Τα σημειώματα της Πολεοδομικής Υπηρεσίας που αφορούν τα Νομικά Πρόσωπα, κάθε μήνα θα διαχωρίζονται κατά δικαιούχο Νομικό Πρόσωπο και θα αποστέλονται σ' αυτό με χαρτοταινία αριθμομηχανής στην οποία θα αναγράφεται το ποσό κάθε σημειώματος που καταβλήθηκε και το συνολικό ποσό μαζί με τα λοιπά παραστατικά της αποδόσεως. 3.Σε περίπτωση απώλειας του Σημειώματος καταθέσεως η αρμοδία Πολεοδομική Υπηρεσία εκδίδει ύστερα από έγγραφο του Δημοσίου Ταμείου ή του Νομικού Προσώπου αντίγραφο αυτού. 4.Σε περίπτωση επιστροφής της ειφοράς από τα Νομικά Πρόσωπα, αυτή θα γίνεται απευθείας απ' αυτά, ύστερα από σχετικό έγγραφο της αρμοδίας πολεοδομικής αρχής. 5.Για τους ασφαλιστικούς Οργανισμούς Ι.Κ.Α. και Τ.Ε.Α.Ε.Δ.Ξ.Ε. για την χορήγησιν της οικοδομικής αδείας προκαταβάλλεται το 1/3 ή το 1/4 των εισφορών. Ειδικά όταν το σύνολο των εισφορών για το Ι.Κ.Α. και το Τ.Ε.Α.Ε.Δ.Ξ.Ε. είναι 1.000 δραχμές ή λιγότερες από 1.000 δραχμές καταβάλλεται εφάπαξ. 6.Μετά την έκδοση της οικοδομικής αδείας και πριν περάσει το τρίμηνο από την έκδοσή της υποχρεούνται οι ιδιοκτήτες των οικοδομών ή αντιπρόσωπος αυτών να περνούν από τους Ασφαλιστικούς Οργανισμούς Ι.Κ.Α. και Τ.Ε.Α.Ε.Δ.Ξ.Ε. για τακτοποίηση των υπολειπομένων εισφορών. Η τακτοποίηση αυτή των εισφορών θα βεβαιώνεται, με αναγραφή σχετικής πράξεως της αρμοδίας Υπηρεσίας του Ι.Κ.Α. και Τ.Ε.Α.Ε.Δ.Ξ.Ε. στο έντυπο της αδείας. Οι Πολεοδομικές Υπηρεσίες χωρίς την ανωτέρω τακτοποίηση καμμία θεώρηση στην άδεια δεν θα πραγματοποιούν. Η απόφαση αυτή να δημοσιευθεί στην Εφημερίδα της Κυβερνήσεως. 23.Δ.α.79 Σχέδια Πόλεων 